OpenLLM-France/wikimedia huggingface dataset:
# Asier de la Iglesia

Asier de la Iglesia (Zumarraga, 1983ko urtarrilaren 5a - ) gipuzkoar saskibaloi jokalaria da. Hegal-pibota postuan jokatzen du Gipuzkoa Basket Club taldean.
* Datuak: Q53952940
* Multimedia: Asier de la Iglesia / Q53952940
# Asif Ali Zardari

Asif Ali Zardari (paxtuneraz: مآصف علي زرداري‎‎; 1955eko uztailaren 26) Pakistango politikaria da, 2024ko martxoaren 10etik Pakistango 14. presidentea. Pakistango Alderdi Popularreko Parlamentarien presidentea da eta Pakistango Alderdi Popularreko presidentekidea izan zen.
Lehenago Pakistango 11. presidente izan zen 2008tik 2013ra, Independentziaren ondoren jaiotako lehen presidentea. Bi aldiz hautatutako Pakistango lehen ministro Benazir Bhuttoren alarguna da. Pakistango Asanblada Nazionaleko kide izan zen 2018tik 2023ra, eta 2024an.

## Kanpo estekak

* Datuak: Q57373
* Multimedia: Asif Ali Zardari / Q57373
# Asigliano Vercellese

Asigliano Vercellese Italiako udalerri bat da. Vercelliko probintzian kokatuta dago, Piemonte eskualdean. 1.362 biztanle ditu, 26,32 kilometro koadroko azaleran banatuta.

## Mugakideak

Asigliano Vercellesek honako udalerri hauekin egiten du muga:
Desana Pertengo Pezzana Prarolo Vercelli Costanzana Stroppiana

## Kanpo estekak

* Datuak: Q24858
* Multimedia: Asigliano Vercellese / Q24858
# Asignatura aprobada

Asignatura aprobada 1987ko José Luis Garci espainiar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Bere lanak porrot egin ondoren, José Manuel Alcántara Madril utzi eta Asturias aldera joango da. Baina arazoak ez dira Madrilen geratuko.

## Aktoreak

* Jesús Puente
* Victoria Vera
* Teresa Gimpera
* Eduardo Hoyo
* Pastor Serrador
* Ana Rosa Quintana (ahotsa)

## Kanpo estekak

* Datuak: Q1402439
# Asigliano Veneto

Asigliano Veneto Italiako udalerri bat da. Vicenzako probintzian kokatuta dago, Veneto eskualdean. 833 biztanle ditu, 8,07 kilometro koadroko azaleran banatuta.

## Mugakideak

Asigliano Venetok honako udalerri hauekin egiten du muga:
Cologna Veneta Pojana Maggiore Orgiano

## Kanpo estekak

* Datuak: Q46293
* Multimedia: Asigliano Veneto / Q46293
# Antigonish

Antigonish Eskozia Berria kanadar probintziako Antigonish konderrian dagoen herria da. 2016an 4.364 biztanle zituen eta 871,06 pertsona/km²-ko dentsitatea.

## Kanpo estekak

* Datuak: Q575483
* Multimedia: Antigonish, Nova Scotia / Q575483
# Antigono II.a Gonatas

Antigono II.a Gonatas (antzinako grezieraz: Αντίγονος B΄ Γονατάς, Antigono Hankaokerra; K.a. 319-K.a. 239), Mazedoniako errege izan zen bi alditan K.a. 277tik K.a. 239 arteko tartean.
Bere aita, Demetrio I.a Mazedoniakoa, Antigono Monoftalmosen semea zen, Alexandro Handiaren zerbitzuan borrokatu zuena, eta, bere ama, Antipatro izeneko beste jeneral baten alaba zen, eta, beraz, aitona bezala, Alexandro Handiaren bi jeneralik garrantzitsuenak izan zituen.
Estoizismo praktikantea, Zenon Zitiokoaren ikaslea izan zen.
K.a. 288an, bere aitagandik erabateko boterea jaso zuen, nork Mazedonia utzi zuen Asia Txikia konkistatzen saiatzeko. Tronura iritsi zen arte, Antigono, heleniar munduko beste erregeekin gerran aritu zen (beste epigonoak), bereziki Lisimako Traziakoarekin Tesalian eta Atenasen eta Ptolomeo Zeraunorekin Mazedonia eta Peloponeson.
K.a. 279an, Filarekin ezkondu zen, Antioko I.a Soter seleuzidar erregearen arreba, errege honekin, bakoitzaren eraginguneak zehazten zituen hitzarmen bat sinatu zuelarik. Galiarrak, galaziar deituak, K.a. 277an garaitu ondoren, bere ospea, ezkutaezina bihurtu zen, eta armadak errege izendatu zuen.
Errege hau, ikaskuntza eta arteen bultzatzaile handi bat izan zen. Bere erregealdian, kulturaren garapena areagotu zen.
* Datuak: Q241386
* Multimedia: Antigonus II Gonatas / Q241386
# Atelidae

Atelidae Mundu Berriko primateen bost familietako bat da. Bere kideak lehen Cebidae familiaren barnean sailkatzen zituzten. Ertamerika eta Hego Amerikako eskualde basotsuetan bizi dira, Mexikotik iparraldeko Argentinaraino.

## Sailkapena

* Alouattinae subfamilia
** Alouatta generoa
* Atelinae subfamilia
** Ateles generoa
** Brachyteles generoa
** Lagothrix generoa
** Oreonax generoa

## Erreferentziak

* ↑ Macdonald, D., ed. The Encyclopedia of Mammals. New York: Facts on File, 361 or. ISBN 0-87196-871-1..

## Kanpo estekak

* Datuak: Q463395
* Multimedia: Atelidae / Q463395
* Espezieak: Atelidae
# Atelestita

Atelestita fosfato motako minerala da eta atelestite taldearen kidea da.

## Ezaugarriak

Atelestita fosfato mineralaren formula kimikoa hau da: ${\ce {Bi2(AsO4)O(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 - 5 da.

## Erreferentziak

* 1 2 (Ingelesez) «Atelestite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3627885
* Multimedia: Atelestite / Q3627885
# Ateleta

Ateleta Italiako udalerri bat da. L'Aquilako probintzian kokatuta dago, Abruzzo eskualdean. 1.103 biztanle ditu, 41,93 kilometro koadroko azaleran banatuta.

## Mugakideak

Ateletak honako udalerri hauekin egiten du muga:
Gamberale Palena Roccaraso San Pietro Avellana Castel del Giudice Pescocostanzo

## Kanpo estekak

* Datuak: Q47110
* Multimedia: Ateleta / Q47110
# Baeonoma

Baeonoma Oecophoridae familiako tximeleta genero bat da. Bere espezie tipoa Baeonoma mastodes da.

## Espezieak

| Espeziea | Egoera |
| Baeonoma euphanes | daturik gabe |
| Baeonoma favillata | daturik gabe |
| Baeonoma helotypa | daturik gabe |
| Baeonoma holarga | daturik gabe |
| Baeonoma holophaea | daturik gabe |
| Baeonoma infamis | daturik gabe |
| Baeonoma leucodelta | daturik gabe |
| Baeonoma leucophaeella | daturik gabe |
| Baeonoma mastodes | daturik gabe |
| Baeonoma modicola | daturik gabe |
| Baeonoma orthozona | daturik gabe |
| Baeonoma suavis | daturik gabe |

## Kanpo estekak

* Datuak: Q13860374
# Baeoptila

Baeoptila Crambidae familiako tximeleta genero bat da. Bere espezie tipoa Baeoptila selenias da.

## Espezieak

| Espeziea | Egoera |
| Baeoptila leptorrhoda | daturik gabe |
| Baeoptila oculalis | daturik gabe |
| Baeoptila selenias | daturik gabe |

## Kanpo estekak

* Datuak: Q4841286
* Espezieak: Baeoptila
# Baependi

Baependi Brasilgo udalerri bat da, Minas Gerais estatuan kokatua. 18.366 biztanle ditu 750,554 km²ko eremuan.

## Ikus, gainera

* Minas Gerais

## Kanpo estekak

* Datuak: Q947342
* Multimedia: Baependi / Q947342
# Atharratze

Atharratze Zuberoako antzinako udalerria izan zen. 1859. urtean Sorholüze eta Atharratze herriak batu egin zituzten Atharratze-Sorholüze udalerri bakarra osatzeko.

## Toponimia

Frantsesezko toponimoa Tardets da. "Atharratze" toponimoak aldaera hauek izan zituen:
* Tardedz (1249, Oloroeko notarioa),
* Tardetz (1385, Duchesne Bildumaren CXIV Liburukia),
* Tarzedz (1310, Baionako kartularioa),
* Tardix (1692, Lextarreko Gortearen arautegia).

## Biztanleriaren bilakaera

Jean de Jaurgainen "Journal de Pierris Casalivetery" egunkariaren arabera Maule-Lextarreko notarioa zen Pierre Casaliveteryk zioen 1460 eta 1481 artean 7,5 su zeudela Atharratzen eta 1540 eta 1548 artean 47, hau da, 41 eta 258 biztanle hurrenez hurren.
Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 413 | 329 | 451 | 491 | 505 | 526 | 503 | 592 | 506 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
Iturria : Cassini proiektua

## Euskara

Atharratzen Basabürüko euskara egiten da, zuberotarra.

## Erreferentziak

* ↑ Paul Raymond: "Dictionnaire topographique Béarn-Pays Basque"
* ↑ Oloroeko notarioa - Archives départementales des Pyrénées-Atlantiques
* ↑ Duchesne Bilduma, 99 - 114. Liburukiak, Oihenarten paperak, - Bibliothèque nationale de France
* ↑ XIV. mendeko Baionako kartularioa edo "Livre d'Or" - Archives départementales des Pyrénées-Atlantiques
* ↑ Manex Goyhenetche: "Histoire générale du Pays basque" 3. Liburukia Elkarlanean, 2001, ISBN 2-913156-34-7, 24. orr.
* ↑ EHESS: Cassini proiektua
* ↑ «Arhancet Üthürri, Marianne - Ahotsak.eus» ahotsak.eus (Noiz kontsultatua: 2018-10-23).
* ↑ «Ahotsak.eus, Euskal Herriko hizkerak eta ahozko ondarea» www.ahotsak.eus (Noiz kontsultatua: 2018-10-23).
* ↑ «Zigorra eskolan euskaraz egiteagatik - Ahotsak.eus» ahotsak.eus (Noiz kontsultatua: 2018-10-23).
* ↑ «Atharratze-Sorholüze - Ahotsak.eus» ahotsak.eus (Noiz kontsultatua: 2018-10-23).
* ↑ «Basabürüa - Ahotsak.eus» ahotsak.eus (Noiz kontsultatua: 2018-10-23).
* ↑ «Zuberotarra - Ahotsak.eus» ahotsak.eus (Noiz kontsultatua: 2018-10-23).

## Ikus, gainera

* Atharratzeko gazteluaren kantua

## Kanpo estekak

* Datuak: Q3515637
# Athboy

Athboy (irlanderaz: Baile Átha Buí) Irlandako udalerri bat da, Meath konderrian dagoena. 2011ko erroldaren arabera 2.397 biztanle zituen.

## Kanpo estekak

* Datuak: Q754964
* Multimedia: Athboy / Q754964
# Atharratze-Sorholüzeko kantonamendua

Atharratze-Sorholüzeko kantonamendua, edo —laburturik— Atharratzeko kantonamendua, Zuberoako administrazio zatiketa edo eskualde bat da, 16 udalerrik osatua. Lurraldeak 383 km² ditu, eta 3.335 biztanle zituen 1999an (8 biz./km²).
Hegoaldean Zaraitzu eta Erronkariko ibarra ditu mugakide, eta iparraldean Mauleko kantonamendua.

## Udalerriak

| Altzai Aloze Atharratze Etxebarre Gamere-Zihiga Hauze Iruri Lakarri | Larraine Lexantzü-Zünharre Ligi-Atherei Liginaga-Astüe Montori Ozaze-Zühara Urdatx Zalgize-Doneztebe |

## Ordezkarien zerrenda

Atharratzeko kantonamenduko kontseilari nagusien zerrenda, 1945tik :
| Urtea | Izena |
| 1945 | Albert Constantin |
| 1949 | Albert Constantin |
| 1955 | Albert Constantin (karguan hila, 1957an) |
| 1957 | Pierre Pribat |
| 1961 | Pierre Pribat |
| 1967 | Pierre Pribat |
| 1973 | Pierre Pribat |
| 1979 | Pierre Erbin |
| 1985 | Pierre Erbin |
| 1992 | Michel Arhantzeta |
| 1998 | Michel Arhantzeta |
| 2004 | Michel Arhantzeta |
| 2011 | Arnaud Villeneuve |

## Inguru naturala

Orhi mendia mendebaldeko Piriniotako lehen tontorra da 2.000 metrotik gora joaten dena. Larraine herriaren gainean geratzen da, Zaraitzuko mugan.

## Kanpo estekak

* Datuak: Q1336873
* Multimedia: Canton de Tardets-Sorholus / Q1336873
* ↑ «Atharratzeko kantonamenduan hauteskunde kanpainan sartzeko gogotsu azaldu da Aurore Martin», Kazeta.info, 2011-01-21.
# Athalie

Athalie Jean Racineren tragedia bat da. Racinek idatzi zuen azkena izan zen (1691). Saint-Cyr ikastetxeko neskentzat egina, Bibliako kontakizunari jarraitzen zaio. Joadek Joas Ataliaren iloba hezi du, Eliazin izenaren azpian ezkutatuz. Erregina amesgaitz batek asaldaturik tenplura doa, eta han aurkitzen du Eliazin, ametsetan bere hiltzaile agertzen zena, eta atzeman nahi izango du. Joadek, ordea, Joas koroatua aurkezten die. Lebitarrek Atalia tenplutik egotzi eta hil egingo dute.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q754687
# Athanase Belapeire

Athanase Belapeire edo Athanase de Belapeyre XVII. mendeko euskal idazlea eta apaiza izan zen, zuberotarra. Sohütako apaiza eta teologia irakasle izan zen. Jakes Belaren semea zen.

## Lanak
### Erlijioa

* Catechima laburra (Baiona, 1696)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskal autoritateak proiektua - EAL lantaldeak ebatzitako zerrenda.

## Kanpo estekak

* «Atanase Belapeire», Literaturaren Zubitegia.
* Datuak: Q12254363
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Athanerik

Athanerik, lehen errege godotzat hartzen da. 300. urte inguruan, tribu guztiak (bisigodo eta ostrogodoak), agintari bakar baten aginduetara bateratu zituen, eta lehen godotar erresuma sortu zuen egungo Ukraina eta Errusia hegomendebaldean. Bere oinordekoa, Achiulfo izan zen.

## Kanpo estekak

* Datuak: Q2576063
# Athalia (Ohio)

Athalia Ohioko herri bat da. Lawrence konderrian kokatua dago. 2010ean 373 biztanle zituen, 1,78 kilometro koadrotan banatuta.

## Ikus, gainera

* Lawrence konderria

## Kanpo estekak

* Datuak: Q2295692
* Multimedia: Athalia, Ohio / Q2295692
# Athaliah Molokomme

Athaliah Molokomme (Francistown, Botswana, 1959ko abenduaren 4a) botswanar legelaria, zuzenbideko irakaslea eta giza eskubideen eta emakumeen eskubideen aktibista da. 2005ean Botswanako lehen emakumezko fiskal nagusia izan zen.

## Biografia

1959ko abenduaren 4an jaio zen Francistownen, Botswanan. Imelda Mishodzi Molokomme irakaslearen eta Rufus Oka Kabiwa maisuaren bederatzi seme-alabetatik bigarrena izan zen.
Botswanako eta Swazilandiako Unibertsitatean ikasi zuen. 1983an, Zuzenbideko maisutza lortu zuen Estatu Batuetako Yale Zuzenbide Eskolan. Zuzenbidean doktoratu zen Leideneko Unibertsitatean. Haren tesia, Children of the Fence: The maintenance of extra-marital children under law and practice in Botswana, laster argitaratu zen.

### Ibilbide profesionala

Botswanako Unibertsitateko Zuzenbideko irakaslea izan da, eta hainbat arlo ikertu eta argitaratu ditu: familia-zuzenbidea, emakumearen eskubideak, ohiturazko zuzenbidea eta lan-zuzenbidea.
Hainbat erakunderen sortzailea da, hala nola Emang Basadi, Women and Law in Southern Africa (WLSA) eta Women, Law and Development International (WLDI). 1998ko uztailaz geroztik, Afrika Australeko Garapen Komunitateko Idazkaritzako Genero Unitateko buru fundatzailea izan zen. Bertan, genero kontuetan aholkuak eman zituen eta emakumearen ahalduntzeari eta genero-ikuspegia txertatzeari buruzko politikak eta programak garatu zituen.
1990eko hamarkadaz geroztik, ohiko hizlaria izan da nazioko, eskualdeko eta nazioarteko hitzaldi, tailer eta mintegietan, bere espezializazio-arloetan.
2005ean Botswanako lehen emakume fiskal nagusia izan zen.
2014ko apirilean, espero zen fiskal nagusiaren karguari uko egitea Nazioarteko Zigor Gorteko lehendakaritzarako, baina ez zion uko egin.
Botswanaren enbaxadorea eta ordezkari iraunkorra NBEren eta Genevako nazioarteko beste erakunde batzuen aurrean. Eta Justice Leadership Initiative-ko parte-hartzaile aktiboa.

## Sariak eta aintzatespenak

* 1993 Emakumezkoen Giza Eskubideen Saria; Women, Law and Development International erakundearen eskutik.
* 1999 Merezimendu-zerbitzuaren lehendakaritzako agindua, Botswanarentzat egindako zerbitzu berezia egiteagatik.

## Erreferentziak

* ↑ (Ingelesez) Welcome by Ambassador – EMBASSY AND PERMANENT MISSION OF BOTSWANA IN SWITZERLAND. (Noiz kontsultatua: 2023-02-15).
* ↑ (Ingelesez) «Pioneer African Women in Law» African Women in Law (Noiz kontsultatua: 2023-02-15).
* ↑ (Ingelesez) «Athaliah Molokomme» Justice Leaders (Noiz kontsultatua: 2023-02-15).
* ↑ Dr A. Molokomme. Debswana.com.
* ↑ (Ingelesez) Akyeampong, Emmanuel Kwaku; Jr, Professor Henry Louis Gates. (2012-02-02). Dictionary of African Biography. OUP USA ISBN 978-0-19-538207-5. (Noiz kontsultatua: 2023-02-15).
* 1 2 3 «Athaliah Molokomme» Justice Leadership.
* ↑ Molokomme to resign as Attorney General. Sunday Standard 2014-04-07.
* ↑ «Attorney General not resigning» Daily News 2014-04-08.
* ↑ «Athaliah Molokomme» Justice Leadership.

## Kanpo estekak

* Datuak: Q17513548
* Multimedia: Athalia Molokomme / Q17513548
# Arecibo

Arecibo AEBko Puerto Rico estatu aske elkartuaren udalerria da. 78 auzo ditu eta, 2010ean, 96.440 biztanle zituen. Gune administratibo nagusia Arecibo Pueblon dago. Arecibo uhartearen iparraldean dago, San Juan de Puerto Ricoren mendebaldean, 80 kilometrotara. Udalerrian Areciboko irrati-teleskopioa dago.

## Etimologia

Abacoa izeneko ibaiaren ertzean herri-indigena zegoen eta haren kazike Arasibo zen.

## Auzo ofizialak

* Arecibo Pueblo
* Arenalejos
* Arrozal
* Cambalache
* Carreras
* Domingo Ruiz
* Dominguito
* Esperanza
* Factor
* Garrochales
* Hato Abajo
* Hato Arriba
* Hato Viejo
* Islote
* Miraflores
* Río Arriba
* Sabana Hoyos
* Santana
* Tanamá

## Erreferentziak

* ↑ https://web.archive.org/web/20150513044820/http://enciclopediapr.org/esp/article.cfm?ref=09022301

## Ikus, gainera

* Areciboko irrati-teleskopioa

## Kanpo estekak

* (Gaztelaniaz):Udalaren webgune ofiziala.
* Datuak: Q640728
* Multimedia: Arecibo, Puerto Rico / Q640728
# Areces

Areces, Espainiako Asturias autonomia erkidegoko Les Regueres udalerrian dagoen herri bat da.
1937ko otsailaren 23an, Espainiako Gerra Zibilan, Eusko Gudarosteko Kandido Saseta kapitaina gerra frontetan borrokatzen ari dela hemen hil zen.
# Areciboko mezua

Areciboko mezua M13 izar multzora igorritako irrati mezu bat da. Mezu hau 1974an bidali zuten Puerto Ricoko Arecibo irrati teleskopiotik.

## Mezuaren osagarriak

Mezua Frank Drake, Carl Sagan eta beste hainbat zientzialarik diseinatu zuten. 1.679 bitez osaturik dago, bi zenbaki lehen oinarri dituen biderketa bat da, eta hortaz, bi zenbaki horiek alderatuz 23 lerro eta 73 zutabetan banatu daiteke marrazki edo grafiko bidimentsional bat osatuz.
Irudi horretan, zenbait osagarri kodetu zituzten:
* Lehen lerroan 1etik 10era arteko zenbakiak adierazi zituzten, sistema bitarrean.
* Bigarren lerroan DNAren adierazle bat ageri da.
* Hirugarren lerroan nukleotidoak agertzen dira, lerrotan bereizirik.
* Laugarrenean DNAren helize bikoitza ikus daiteke; hain zuzen, Lurreko izaki bizidun guztiek partekatzen dugun ezaugarria. Erdian dagoen zutabe zuriak beste nukleotidoen kopurua adierazten du.
* Bosgarren lerroan gizakia agertzen da; ezkerreko irudiak gizakiaren batez besteko altuera adierazten du (1764 mm), eta eskuinekoak 1974. urtean Lurrean zegoen gizaki kopurua: 4 292 853 750.
* Seigarren lerroan eguzki sistema osatzen duten planetak agertzen dira, tamaina zehaztuta eta Lurra nabarmenduta.
* Zazpigarren lerroak Areciboko teleskopioari egiten dio erreferentzia; hain zuzen, mezuaren igorlea eta erantzun posiblearen hartzailea.

## Erreferentziak

* 1 2 Urrutikoetxea, Ane. «Ia mende erdiz bidaiatu da Areciboko mezua espaziotik, eta bere bidaia ez da amaitu» Gaztezulo (Noiz kontsultatua: 2020-11-20).

## Kanpo estekak

* Datuak: Q384071
* Multimedia: Arecibo message / Q384071
# Areeta (hondartza)

Areeta Bizkaiko hondartza da, Getxoko udalerrian kokatua. Hiri-hondartza da eta Getxoko izen bereko auzoaren aurrean dago. Hondartza txikia da eta kirol portu zaharraren ondoan kokatuta da. Algortaraino doan pasealeku bat dago, hondartza inguratzen duena.
Bilboko itsasadarreko eskuinaldeko lehen hondartza da, eta itsasadarrean barneago sartua dagoena. Urteetan zehar bainatzea galerazita egon ostean, Bilboko itsasadarreko uren kalitatea hobetu eta kutsadura gutxitu denez, bainatzea posible da berriro ere. Hiri hondartza da, Areetako auzoaren ondoan kokaturik egoteagatik. Hondartzatik Algortaraino doan pasealeku bat dago.

## Ikus, gainera

* Areeta

## Kanpo estekak

* Hondartzari buruzko informazioa Bizkaiko Foru Aldundiaren webgunean.
* Datuak: Q11699738
# Aredale (Iowa)

Aredale Iowako hiri bat da. Butler konderrian kokatua dago. 2010ean 74 biztanle zituen, 2,57 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q1778820
# Aurkezle

Aurkezlea telebistako, irratiko edo beste ekitaldi batzuetako saioak, publikoari hitz eginez, gidatzen dituen pertsona da. Gainera, ekintza solemneak eta marka jaurtiketak gidatzeko kontratua izan daiteke. Kasu honetan, “Zeremonia maisu” bezala deitua izan ohi da. Aurkezle bat, oro har, komunikatzailea, kazetaria edo esataria da. Profesional hauek, orokorrean telebistan edo irratian lan egiten dute. Lanean, hainbat zeregin dituzte: albisteak lantzea eta aurkeztea, elkarrizketak egitea, ekitaldiaketa programak gidatzea eta publizitate-iragarkiak egitea, besteak beste.

## Hedabideetako aurkezleak
### Telebistako aurkezleak

Telebistako aurkezleak bere irudia eta ahotsa azaltzen dituzte grabatutako edo momentuan emitituko diren programa aurkezteko. Programa horien artean, albistegiak, kirolak, denbora eta entretenimendu-saioak daude.
Gaur egun, ohikoa da beste eremu batzuetan ospetsuak diren pertsonak aurkezle lana egitea: aktoreak edo umoristak, esaterako. Beste batzuk, gaian adituak izan daitezke, hala nola zientzialariak edo politikariak, beren esperientziaren inguruko programak gidatu ahal dituzte.

### Irratiko aurkezleak

Irratian, telebistan bezala, kazetariez gain, beste eremu batzuetan ospetzuak edo gaian adituak diren pertsonak egin ahal dute aurkezle lana. Kasu honetan, soilik aurkezlearen ahotsa erabiliko da saioa gidatzeko.

## Aurkezlearen ezaugarriak

Aurkezle on bat izateko honako ezaugarri hauek izan behar ditu:
* Konfiantza eta ahots argia.
* Pentsatzeko eta erreakzionatzeko azkartasuna.
* Produkzio-talde batean lan egiteaz gozatzea.
* Jarraibideak zehatz-mehatz betetzeko gai izatea.
* Eroso eta natural agertzea kameraren edo mikrofonoaren aurrean.
* Kontzentratzeko gaitasuna; izan ere, programa bat aurkezten egon daiteke, kontrol-gelako jarraibideak entzuten eta estudioko zuzendariaren edo errejidorearen seinaleak ikusten dituen bitartean.
* Saioaren arabera, ezagutza espezializatuak izan behar ditu.

## Erreferentziak

* ↑ «Public Speaking Course -Glossary K-O» web.archive.org 2015-01-24 (Noiz kontsultatua: 2020-04-25).
* ↑ (Gaztelaniaz) Universia.net. «Locutor de radio, televisión y otros presentadores» Profesiones Universia (Noiz kontsultatua: 2020-04-25).
* ↑ (Gaztelaniaz) «¿Qué hace un presentador de radio y televisión? - CUC Universidad» Centro Universitario de la Comunicación 2019-01-02 (Noiz kontsultatua: 2020-04-29).
* ↑ (Gaztelaniaz) «¿Qué es un locutor de radio y cuál es su función? - 35mm» Treintaycinco mm 2019-11-25 (Noiz kontsultatua: 2020-04-29).

## Kanpo estekak

* Datuak: Q13590141
* Multimedia: Presenters / Q13590141